## Nuria Montes es reunix amb els directius d’Amazon Web Services i acorden col·laborar en estratègies d’inversió i formació de capital humà

*** Els responsables de la divisió tecnològica de la multinacional han visitat el *hub* innovador d'Alacant per primera vegada
* Nuria Montes destaca que “Amazon podria ser un *partner* absolutament exemplar, essencial i ben rebut a la Comunitat Valenciana”**

La consellera d’Innovació, Indústria, Comerç i Turisme, Nuria Montes, s’ha reunit amb els responsables d’Amazon Web Services, encapçalats per Miguel Álava, director general d’esta divisió per a Ibèria, amb els quals ha acordat col·laborar en estratègies d’inversió i formació de capital humà especialitzat en tecnologies innovadores.

La reunió ha estat precedida per la primera visita que els directius de la multinacional han fet al *hub* tecnològic i innovador d’Alacant.

La consellera ha destacat que la trobada ha servit també perquè els responsables de la multinacional tinguen clar que “a la Comunitat Valenciana funciona molt bé i està molt engranada la col·laboració publicoprivada per a sumar projectes tractors i empreses tan importants com la divisió de servicis web d’Amazon”.

En este sentit, Montes ha afirmat que, amb esta classe de reunions, “sembrem per a anar arreplegant fruits. I, per descomptat que Amazon podria ser un *partner* absolutament exemplar, essencial i ben rebut a la Comunitat Valenciana.”

**Presència a la Comunitat Valenciana**

En l’actualitat Amazon disposa de quatre instal·lacions actives a la Comunitat Valenciana.

En 2022 va obrir a Onda un centre logístic des d’on pot gestionar fins a quatre milions d’unitats de productes de gran grandària. Este centre dona faena a 500 persones.

La multinacional disposa també de dos estacions logístiques a Alacant i Picassent. Així mateix, a Paterna manté actiu un centre Amazon Fresh.  
A més, unes 2.500 pimes de la Comunitat valenciana venen els seus productes a través d’Amazon, amb un volum d’exportacions que en 2022 van arribar als 170 milions d’euros.

Fecha: 07/06/2024